**Dalia Grybauskaitė** (Vilnius 1. marta 1956.) je bivša predsjednica Litvanije. Pobijedila je na izborima 2009. godine. Prva je predsjednica Litvanije i prva osoba koja je dobila drugi predsjednički mandat u Litvaniji. Bila je doministrica vanjskih poslova, ministrica financija i evropska povjerenica za financije i proračun od 2004. do 2009. Nazivaju ju Željezna dama i Čelična magnolija.

Biografija
----------

Dalia Grybauskaitė je rođena 1. marta 1956. godine u radničkoj obitelji u Vilniusu. Njezina majka, Vitalija Korsakaitė (1922.-1989.), rođena je u regiji Biržai i radila kao prodavačica, njezin otac, Polikarpas Grybauskas (1928.-2008.), radio je kao električar i vozač. Sa devetnaest godina upisuje se na Lenjingradsko sveučilište Andrej Ždanov kao studentica političke ekonomije. U isto vrijeme, počela je raditi u lokalnoj tvornici. 1983. godine je diplomirala, te se vraća u Vilnius gdje je radila na više radnih mjesta. Između 1983. i 1990. bila je članica Komunističke partije Sovjetskog Saveza. Godine 1988. obranila je doktorat na moskovskoj akademiji društvenih znanosti Centralnog komiteta Komunističke partije Sovjetskog Saveza (sada Ruske akademije za državnu službu).

Godine 1990. ubrzo nakon što je Litvanija proglasila obnovu neovisnosti, Grybauskaitė je nastavila svoje studije na Edmund A. Walsh School of Foreign Service, Washington DC, u posebnom programu za višu rukovoditeljicu.

Evropska komisija
-----------------

U početku rada za EU počela je raditi u uredu za prosvjetu i kulturu.
Od 1. maja 2004. do 11. novembra 2004. radila je u Evropskoj komisiji kao povjerenica za obrazovanje, kulturu, višejezičnost i mlade, a zatim od 22. novembra 2004. do 1. jula 2009. kao povjerenica za financijsko programiranje i proračun u mandatu Joséa Manuela Barrosa.

Izbori 2009.
------------

Dana 26. februara 2009. Grybauskaitė je službeno najavila svoju kandidaturu za predsjedničke izbore 2009. Ispitivanje javnog mišljenja uzeto u februaru 2009. pokazalo da je Grybauskaitė nesporna čelnica u utrci za predsjednika. Na izbore je išla kao nezavisna kandidatkinja, uz podršku dominantne Konzervativne stranke, kao i nevladinih organizacija, uključujući i Sąjūdis. Izbori su održani 17. maja 2009. Dalia Grybauskaitė je osvojila 949.357 glasova što je bilo 69,08% glasova te je pobijedila već u prvom krugu.

Izvori
------

1. ↑  „Lithuania’s first female president sworn in for second term". *EuroNews*. 12. 5. 2014. Arhivirano iz originala na datum 2019-04-01. Pristupljeno 2016-01-10.
2. ↑  Skard, Torild (2014) "Kazimiera Prunskiene and Dalia Grybauskaite" in *Women of power - half a century of female presidents and prime ministers worldwide*, Bristol: Policy Press, ISBN 978-1-4473-1578-0, s. 335-40
3. ↑  Grybauskaitė, Dalia. „Apie Mane" (litvanski). Pristupljeno 20. 5. 2009.
4. ↑  „Curriculum Vitae of Dr. Dalia Grybauskaitė". Europska komisija. Pristupljeno 18. 5. 2009.
5. ↑  „Litvanci će glasovati u ženu predsjednicu". Deutsche Welle. 18. 5. 2009. Pristupljeno 20. 5. 2009.
6. ↑  „Lietuvos Sąjūdis nusprendė paremti D.Grybauskaitę" (litvanski). Klaipėda diena. 14. 5. 2009. Pristupljeno 20. 5. 2009.
7. ↑  „2009 m. gegužės 17 d. Respublikos Prezidento rinkimai" (litavski). Izborno povjerenstvo Republike Litve. 20. 5. 2009. Pristupljeno 20. 5. 2009.

Vanjske veze
------------

***Dalia Grybauskaitė*** na Wikimedijinoj ostavi

* Službene stranice predsjednika Litve Arhivirano 2009-03-21 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 187739376
* LCCN: nb2012025456
* ISNI: 0000 0003 8596 2112
* GND: 173990282
* SUDOC: 264202694
* NKC: js20221149205

 |